NaiveNeuron/SloPal huggingface dataset:
P. Miššík, poslanec: (2006-12-07):
Po druhé. Pozorne som pána predsedu počúval nielen tu, ale aj na výbore, na ústavnoprávnom výbore, a veľmi podrobne sme sa týmito otázkami zaoberali a tam sme aj prijali jedno uznesenie. Ja chcem pána predsedu ubezpečiť, ale zároveň aj sudcov Najvyššieho súdu, že sa pokúsime urobiť všetko pre to, aby aspoň tie základné podmienky, ktoré ste si stanovili, sme mohli splniť prostredníctvom prijatia takého rozpočtu, ktorý bude postačovať na výkon práce sudcov Najvyššieho súdu. Ďakujem.
Grendel, Gábor, podpredseda NR SR (2020-12-02):
Prezentujme sa a hlasujme. (Hlasovanie.) Prítomných 130 poslancov, za 84, proti nikto, zdržalo sa 46 poslancov, hlasovali všetci prítomní. Konštatujem, že sme prijali uznesenie, ktorým sme schválili návrh rozpočtu Sociálnej poisťovne na rok 2021. Teraz prosím spoločnú spravodajkyňu z výboru pre zdravotníctvo pani poslankyňu Moniku Kaveckú, aby uviedla hlasovanie o návrhu uznesenia k návrhu rozpočtu Úradu pre dohľad nad zdravotnou starostlivosťou na roky 2021 až 2023 (tlač 315).
Kiššová, Jana, poslankyňa NR SR (2016-12-08):
Ďakujem pekne za slovo. Tiež pripomínam členom hospodárskeho výboru, že dnes o 12.30 máme zasadnutie mimoriadneho výboru v priestore zdravotníckeho výboru, miestnosť č. 143 na prvom poschodí tu v hlavnej budove. Ďakujem.
Tomáš, Erik, poslanec NR SR (2017-10-18):
Pán poslanec Budaj, hovoríte, že je to o systéme. Vymenovali ste ďalšie zaujímavé zmluvy pána Bžána v niektorých mestách, ale akosi ste zabudli na Sninu. Asi len nedopatrením. Tam pán Bžán tiež podpísal veľmi lukratívnu zmluvu, ktorá dokonca s 15-percentnou odmenou, s primátorom mesta Milovčíkom. A viete, koho je kandidát pán primátor v župných voľbách? Strany OĽANO, SaS a KDH. Tak na toto ste akosi zabudli, keď hovoríte o systéme. Aj pani Remišová v reakcii, samozrejme, si rýchlo umyla ruky v médiách a povedala, to je kandidát KDH, nech si to oni vyriešia, my ho iba podporujeme. Že? Takže nič viac. To je presne dvojaký meter, ktorý opozícia často používa. A už aj môj predrečník zase spomínal pána exministra Lipšica. Ja si myslím, že to, čo povedal poslanecký klub, nebolo znevážením toho, čo sa mu stalo. Ešte raz, ja som mu tiež podal ruku, tiež som povedal, že mi je to ľúto, ale jednoducho bolo našou povinnosťou pripomenúť, ako sa pán minister, exminister Lipšic správal k ľuďom, keď bol vo funkcii ministrom. Tým ľuďom, čo sa im stalo to isté a podobné. Nič viac sme nechceli povedať. Ale to je presne o dvojakom metri. Aj prípad pána Lipšica, aj prípad primátora v Snine.
P. Hrušovský, predseda NR SR: (2003-09-24):
Pán poslanec Hopta, prosím, zaujmite svoje miesto. Prezentujme sa a hlasujme. (Hlasovanie.) Prítomných je 120 poslancov, za 97, proti 2, zdržalo sa 21. Návrh pána poslanca Malchárka sme schválili. Prosím, ďalší návrh.
Sulík, Richard, predseda NR SR (2010-09-07):
Ďakujem pekne. Vyhlasujem rozpravu za skončenú. Pýtam sa spoločného spravodajcu, či sa chce vyjadriť k rozprave. Nie. Pýtam sa, pán spoločný spravodajca, či môžeme pristúpiť k hlasovaniu v druhom čítaní. Oznamujem pánom a paniam poslankyniam a pánom poslancom, že ideme hlasovať. Pre informáciu uvádzam, že na prijatie zákona vráteného prezidentom Slovenskej republiky je potrebný súhlas nadpolovičnej väčšiny všetkých poslancov. To znamená 76. Rovnakou väčšinou sa schvaľujú aj pripomienky prezidenta republiky. (Ruch v sále.) Keďže bolo zariadenie reštartované, poprosím vás, aby ste si opätovne vytiahli kartičky a zasunuli ich do tej istej... Prosím poslanca Slafkovského, aby hlasovanie uvádzal podľa pripomienok prezidenta.
Fronc, Martin, poslanec NR SR (2014-06-12):
Áno. Pán minister, súčasný zákon, ktorý bol prijatý v roku 2002, v § 77 toto umožňuje. Z neho vyplýva, že sa obsadzujú funkčné miesta profesorov a docentov na základe výberového konania, ja neberiem, že vám to skreslili v médiách, lebo v médiách to, čo ste povedali, vyzeralo veľmi zvláštne, dobre, ale poznáme to, ale fakt sa obsadzujú takýmto spôsobom. Pritom nemusí to byť človek, ktorý má titul profesor, a môže byť na také funkčné miesto prijatý. Potom si niektorí začali písať, že sú mimoriadni profesori, čo, samozrejme, neexistuje v našej legislatíve. Ale ten problém je v tom, že vysoké školy, nie zákon, vysoké školy ďalšími právnymi predpismi nižšej normy upravili, že taký človek musí mať napríklad pedagogickú skúsenosť dva, tri, štyri roky. A tým tomu zamedzili. Ale ten zákon to obsahuje. Musím priznať, žiaľbohu, že stalo sa, že nie je funkčný. Ja s tým nemám problém, aby sme ho sfunkčnili, že je to potrebné, pretože momentálny stav, a to už veľmi verejnosť vníma, je taký, že došlo naozaj k devalvácii akademických titulov profesor a docent. Ďakujem.
Beblavý, Miroslav, poslanec NR SR (2011-12-01):
„A hnuteľného majetku štátu, ktorý určí zriaďovateľ svojím opatrením; na tento majetok štátu sa vzťahuje povinnosť ponúknuť prebytočný majetok štátu štátnym rozpočtovým organizáciám a štátnym príspevkovým organizáciám.“ 2. V § 8a ods. 1 sa vypúšťa slovo „nehnuteľného“. 3. V § 8a odsek 5 znie: „(5) Na účely tohto zákona sa za primeranú cenu považuje všeobecná hodnota majetku, stanovená podľa osobitného predpisu13b).“ Poznámka pod čiarou k odkazu 13b) znie: „13b) Vyhláška Ministerstva spravodlivosti Slovenskej republiky č. 492/2004 Z. z. o stanovení všeobecnej hodnoty majetku v znení neskorších predpisov.“ 4. V § 8a odsek 10 znie: „(10) Pri prevode nehnuteľného majetku štátu podľa ods. 8 a 9 a § 11 ods., sa § 11 ods. 4 nepoužije. Pri prevode hnuteľného majetku štátu v rámci osobitného ponukového konania sa ods. 8 a 9 nepoužijú.“ 5. V § 8d ods. 1 sa za slovo „evidencia“ vkladajú slová „hnuteľného majetku štátu, ktorého obstarávacia cena9a) alebo reprodukčná obstarávacia cena9a) je vyššia ako 10 000 eur hnuteľného majetku štátu, ktorý určí zriaďovateľ svojím opatrením.“ 6. V § 11 odsek 6 znie: „(6) Prevod vlastníctva hnuteľných vecí štátu musí byť odplatný, ak tento zákon neustanovuje inak; vlastníctvo hnuteľného majetku štátu, ktorého obstarávacia cena9a) alebo reprodukčná obstarávacia cena9a) je vyššia ako 10 000 eur a hnuteľného majetku štátu, ktorý určí zriaďovateľ svojím opatrením, možno previesť najmenej za primeranú cenu. Na platnosť kúpnej zmluvy, ktorou sa prevádza vlastníctvo hnuteľného majetku štátu, ktorého obstarávacia cena9a) alebo reprodukčná obstarávacia cena9a) je vyššia ako 10 000 eur a hnuteľného majetku, ktorý určí zriaďovateľ svojím opatrením, sa vyžaduje súhlas zriaďovateľa.“ 7. V § 14c ods. 1 sa slová „prebytočný nehnuteľný majetok štátu“ nahrádzajú slovami „prebytočný majetok štátu, na ktorého prevod je potrebné vykonať osobitné ponukové konanie.“ 8. V § 14c ods. 2 sa vypúšťa slovo „nehnuteľného“. 9. V § 14c ods. 3 sa za slová „odseku 1“ vkladajú slová „a ak ide o prebytočný nehnuteľný majetok štátu, aj“, doterajšie články 6 až 92 sa, pardon, 42 sa primerane prečíslujú. Zároveň mi dovoľte ešte raz sa ospravedlniť za túto chybu. My, poslanci, sme často vyzývaní, aby sme príliš netvorili a spoľahli sa na prácu ústredných orgánov štátnej správy, ale občas, keď sa spoľahneme, tak sa stanú zase takéto veci. Ďakujem veľmi pekne.
Saková, Denisa, ministerka vnútra SR (2019-06-27):
Ďakujem veľmi pekne za slovo, vážený pán predsedajúci. Vážený pán poslanec, dovolím si prečítať vám odpoveď: Vážený pán poslanec, komisia je poradným orgánom ministra, má odporúčací charakter a na poskytnutie dotácie nemá žiadateľ právny nárok. Minister ako štatutárny orgán má rozhodovaciu právomoc a tiež zodpovedá za hospodárenie kapitoly, preto má právo rozhodnúť o tom, akú dotáciu a komu pridelí. Cieľom dotyčného programu Kultúra znevýhodnených skupín je hlavne podpora kultúrnych aktivít osôb so zdravotným postihnutím, s telesným, mentálnym, zrakovým, sluchovým postihnutím vrátane osôb s psychickými ochoreniami a ochrany duševného zdravia detí a mládeže ohrozených chudobou a sociálnym vylúčením. Program zároveň môže podporiť aj iné aktivity, napríklad zamerané na posilnenie rodinnej súdržnosti, kultúrnej integrácie migrantov, osôb bez práce a bez domova, prevenciu a elimináciu domáceho násilia, na podporu rodovej rovnosti a rozvoj medzikultúrneho dialógu. Vzhľadom na takto koncipované ciele programu som sa oboznámila s tým, aké aktivity boli podporené v posledných rokoch, a zistila som, že niektoré projekty, ako aj napríklad dúhový pochod, Dúhový PRIDE a či filmový festival, boli podporené násobne väčšími sumami ako ostatné. V prvom kole výzvy dotačného programu Kultúra znevýhodnených skupín ministerstvo kultúry uprednostnilo 17 projektov, ktoré boli v minulosti výrazne podfinancované, a to v celkovej výške takmer 47-tisíc eur. Išlo o žiadosti zamerané na kultúrne aktivity pre osoby a deti so zdravotným postihnutím, sluchovo postihnutých a nevidiacich ľudí, detské domovy či sociálne slabé rodiny. V prípade dúhového pochodu ide o ziskový projekt s podporou rôznych veľvyslanectiev a z politických sfér a len malou časťou projektu je kultúrny program. Okrem toho podľa oznámenia Európskej komisie a stanoviska Protimonopolného úradu takýto projekt je považovaný za hospodársku činnosť a musel by byť notifikovaný komisiou. Celý proces notifikácie by trval asi 18 mesiacov. V prípade Filmového festivalu Inakosti 2019 by mala byť žiadosť smerovaná skôr na Audiovizuálny fond a aj v tomto prípade by muselo ministerstvo podať žiadosť na Európsku komisiu na schválenie štátnej pomoci ako v prípade Dúhového pridu. Ďakujem veľmi pekne.
M. Číž, podpredseda NR SR: (2008-10-29):
Teraz, vážené kolegyne, sa pýtam, kto sa do rozpravy hlási ústne? Registrujem pani Sárközy, registrujem pána predsedu Haleckého. Ešte niekto prosím? Pokiaľ nie, uzatváram možnosť prihlásiť sa do rozpravy ústne. Slovo má pani poslankyňa Sárközy, pripraví sa pán predseda výboru Halecký.
Danko, Andrej, podpredseda NR SR (2023-12-14):
Poslanec Szalay.
Glváč, Martin, podpredseda NR SR (2017-12-06):
Pani poslankyňa Gabániová.
R. Kaliňák, podpredseda vlády a minister vnútra SR: (2008-10-23):
Podpredseda vlády pre vedomostnú spoločnosť, európske záležitosti, ľudské práva a národnosti Dušan Čaplovič sa zúčastňuje na programe oficiálnej návštevy kráľovnej Alžbety II., zastúpim ho ja. Minister zahraničných vecí Ján Kubiš rovnako sa zúčastňuje na oficiálnom programe návštevy kráľovnej Alžbety II., zastúpi Štefan Harabin. Minister životného prostredia Ján Chrbet, neprítomný, zastúpi Stanislav Becík, ministra výstavby a regionálneho rozvoja Mariana Januška zastúpi opäť minister pôdohospodárstva Stanislav Becik. Jaroslav Baška – pracovná cesta mimo Bratislavy, nie sú však naňho kladené žiadne otázky. Skončil som, pani predsedajúca.
Hrnčiar, Andrej, podpredseda NR SR (2018-10-24):
Reakcia na faktické poznámky, pán poslanec Galek.
Danko, Andrej, predseda NR SR (2017-05-18):
Ďakujem. Vyhlasujem všeobecnú rozpravu za skončenú. Chce sa k rozprave vyjadriť navrhovateľ? Nie, ďakujem. Chce sa vyjadriť pán spravodajca? Nie, ďakujem. Prerušujem rokovanie o tomtom bode programu. Panie poslankyne, páni poslanci, chcem vás informovať, že prezident Slovenskej republiky vrátil Národnej rade na opätovné prerokovanie novelu zákona č. 669/2007 Z. z. o jednorazových mimoriadnych opatrenia v príprave niektorých stavieb diaľnic a ciest pre motorové vozidlá, je to tlač 563. Preto v mene troch poslaneckých klubov podávam návrh na zaradenie tohto nového bodu do programu 17. schôdzu pred správami, pred Správou o výsledku hospodárenia Národnej banky. Navrhujem, aby sme teraz prerušili rokovanie na 30 minút na rokovanie výborov, ktorým bol tento vrátený zákon pridelený. Potom by sme pristúpili k rokovaniu o vrátenom zákone. Po jeho prerokovaní by sme následne hlasovali po prejdení všetkých správ, ktoré nás očakávajú ako body programu, teda na záver schôdze. Prosím, prezentujme sa a hlasujme o návrhu alebo, ak vás poprosím, ak je všeobecný súhlas. (Reakcia pléna.) Ďakujem. Teda na zhrnutie. Navrhol som prerušenie rokovania na 30 minút, návrh zaradenia tohto bodu programu do 17. schôdze pred Správu o výsledku hospodárenia Národnej banky Slovenska a navrhujem hlasovanie po prerokovaní všetkých správ po samotnom zákone, ako aj o bratí na vedomie správy jedným hlasovaním, to znamená až do prerokovania všetkých bodov, pokračujeme v tej schôdzi tak, ako sme odhlasovali už o 11.00 hod. Prosím teda, dávam... (Reakcie z pléna.) Budeme prerokovávať body do konca. Je predpoklad vzhľadom na rozsah správ, ktoré očakávame, že je to možné stihnúť v čase. Prosím, prezentujme sa a hlasujme. (Hlasovanie.) Prítomných 83 poslancov, za 78, zdržali sa 4, nehlasoval 1. Konštatujem, že sme uvedený návrh schválili. A prerušujem rokovanie schôdze do 18.45 hod. na rokovanie výborov. Ďakujem. (Prestávka.)
Pellegrini, Peter, predseda NR SR (2023-11-22):
Prosím, prezentujme sa a hlasujme o bodoch spoločnej správy 1 až 3 s odporúčaním gestorského výboru schváliť. (Hlasovanie.) Prítomných 140, za bolo 84, proti hlasoval 1, 55 sa zdržali. Konštatujem, že sme tieto návrhy schválili.
Kočiš, Eduard, poslanec NR SR (2022-03-30):
Veľmi pekne ďakujem za slovo, pán predsedajúci. Neobhájiteľnosť postu ministra vnútra, ktorý zastáva pán minister Roman Mikulec, je naozaj tak závažná a zachádza až do takých astronomických výšin, že ani poslanci Národnej rady Slovenskej republiky nielen z hnutia OĽANO, ale poslanci žiadnej vládnej strany dnes okrem trápneho vystúpenia pána kolegu Zajačika nedokázali obhájiť jeho konanie, jeho vystupovanie, jeho prešľapy a najmä nezvládanie celej tejto situácie, celej tejto krízy, ktorej sa dalo veľmi jednoducho pri zdravom rozume a správnom riadení zabrániť. Nikto nie je neomylný, každý je hodený do nejakej vody, v ktorej sa musí naučiť plávať, ale od čelných predstaviteľov vlády, od ministra vnútra, zahraničných vecí sme už v septembri alebo v októbri počúvali nejaké fantasmagórie alebo fatamorgány, že sa musíme pripraviť aj na takúto situáciu. Kolegyne, kolegyne, kolegovia, ubehlo pol roka a nie že sa nepripravili na takúto situáciu, vôbec o takejto situácii neuvažovali. Ak by sme sa riadili nejakou štábnou kultúrou v západných krajinách, ktoré takto obhajujete, ktoré vám takto idú za vzor, tak pán Roman Mikulec už štvrtýkrát by musel podať demisiu. Pretože toto je už štvrtý a myslím si, že zatiaľ najhrubší prešľap. Padlo zatiaľ jedno jediné meno na sekcii krízového riadenia ministerstva vnútra, odstupuje pán Marián Dritomský, ktorý asi naozaj pochopil, že spolupracovať s takým človekom, ako je Roman Mikulec, ktorý si nevidí na špičku nosa, sa naozaj asi nedá. Tento pán na tejto sekcii mal 190 zamestnancov a pokiaľ 190 zamestnancov nedokáže riešiť 4 hraničné priechody, kde má ešte k dispozícií Policajný zbor, hasičský zbor a ozbrojené zložky, tak to je podľa mňa už veľmi úbohé a veľmi trápne.
Ledecký, Vladimír, poslanec NR SR (2022-03-16):
Hlasovali sme o všetkých pozmeňujúcich návrhoch. Pán predsedajúci, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tom hlasovať.
Zemanová, Anna, poslankyňa NR SR (2023-03-22):
Chcela by som pozvať všetkých poslancov dnes o 12.30 h v priestoroch finančného výboru sa uskutoční stretnutie k návrhu zákona o turistických trasách s navrhovateľmi a s právnikmi, tak ste srdečne pozvaní.
B. Bugár, podpredseda NR SR: (2005-09-21):
J. Cuper, poslanec: Áno, tak ako na tej Kodaniho tabuli. Pán predsedajúci, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený vládny návrh zákona na prerokovanie týmto výborom Národnej rady Slovenskej republiky: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárstvo, privatizáciu a podnikanie a Výboru Národnej rady Slovenskej republiky pre pôdohospodárstvo. Ďalej aby za gestorský výbor určila hlasovaním Ústavnoprávny výbor Národnej rady Slovenskej republiky s tým, že určené výbory vládny návrh zákona prerokujú v druhom čítaní do 30 dní a v gestorskom výbore do 31 dní od jeho prerokovania v prvom čítaní na schôdzi Národnej rady Slovenskej republiky. Prosím, pán predsedajúci, aby ste dali hlasovať.
Figeľ, Ján, podpredseda NR SR (2015-05-26):
S reakciou, nech sa páči, Alojz Hlina.
Žilinka, Maroš, generálny prokurátor SR (2022-12-06):
Dobre, ďakujem pekne. Jasné. (Povedané súbežne s predsedajúcim.)
Ďuriš Nicholsonová, Lucia, podpredsedníčka NR SR (2019-04-03):
Vážení páni poslanci, otváram šiesty rokovací deň 43. schôdze Národnej rady Slovenskej republiky. Na dnešnom rokovacom dni o ospravedlnenie z dôvodu práceneschopnosti požiadal podpredseda Národnej rady Béla Bugár. Podľa schváleného programu pristúpime k rokovaniu o návrhu na voľbu kandidátov na sudcov Ústavného súdu Slovenskej republiky . Tento návrh má parlamentnú tlač 1404. Chcem vás informovať, že do začiatku rokovania o tomto bode programu podali poslanci podľa § 39 ods. 8 zákona o rokovacom poriadku návrh, aby sa táto voľba už tradične konala tajným hlasovaním. Teraz poprosím povereného člena ústavnoprávneho výboru poslanca Jozefa Ježíka, aby nám tento návrh uviedol a podal správu o výsledku prerokovania tohto návrhu vo výbore. Nech sa páči.
B. Bugár, podpredseda NR SR: (2001-10-17):
(Prerušenie rokovania o 11.58 hodine.) (Pokračovanie rokovania o 14.00 hodine.) I. Presperín, podpredseda NR SR: Páni poslanci, panie poslankyne, prosím vás, aby ste sa dostavili do rokovacej sály, budeme pokračovať v rokovaní 52. schôdze Národnej rady Slovenskej republiky. Žiadam pánov poslancov, aby prišli do rokovacej sály, hlavne pánov poslancov a poslankyne, ktorí sú predkladateľmi jednotlivých návrhov zákonov. (Pauza pre nedostatočný počet poslancov v rokovacej sále.) I. Presperín, podpredseda NR SR: Vážení páni poslanci, panie poslankyne, pristúpime k prvému čítaniu o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 379/1997 Z. z. o prevádzkovaní súkromných bezpečnostných služieb a podobných činností v znení neskorších predpisov . Návrh zákona ste dostali ako tlač 1141. Návrh na pridelenie návrhu zákona na prerokovanie výborom Národnej rady máte v rozhodnutí predsedu Národnej rady č. 1255. Za skupinu poslancov návrh zákona uvedie poslankyňa Katarína Tóthová. Prosím pani poslankyňu, aby sa ujala slova.
M. Číž, podpredseda NR SR: (2008-10-28):
Pristúpime teda k tretiemu čítaniu . Otváram rozpravu v rámci tretieho čítania a pýtam sa, či chce niekto podať návrhy podľa § 85 rokovacieho poriadku. Nie. Pani poslankyňa Vášáryová omylom sa hlásite do rozpravy? Dobre. Vyhlasujem rozpravu za skončenú. Keďže v rámci tohto čítania neboli podané žiadne návrhy, pristúpime k hlasovaniu o návrhu ako celku v zmysle schválených návrhov, pán spravodajca,...
Bublavý, Dušan, poslanec NR SR (2014-09-17):
V boji s úžerníkmi a pomoc radami, ako ďalej majú bojovať zadlžení ľudia s úžerníkmi, v mojej kancelárii v Novom meste nad Váhom, Lojzko, dvaja právnici dávajú tri hodiny bezplatné rady. Nehádž všetkých ľudí do jedného vreca a nenadávaj stále len na stranu SMER, akí sme my všetci len úžerníci, chceme len zbohatnúť, okradnúť štát. Sme takí, ktorí sme aj zodpovední a chceme naozaj pre ľudí, aby bolo lepšie. Individuálne určité zlyhania, nemôže za to strana SMER a stále nadávaš na všetkých a na všetko. Naozaj nemáš, nemáš pravdu. Ak sú individuálne zlyhania, ja pevne verím, tak ako minister Richter, ak si to dobre pamätám, povedal: „ak bude Jozef Burian usvedčený“, ja neviem, či máte aj súdne nejaké konania, tak určite pevne verím, že to bude čím skôr dané do poriadku.
Bugár, Béla, podpredseda NR SR (2018-02-02):
Nech sa páči, pani poslankyňa Krištúfková ako jediná prihlásená písomne, máte slovo.
Danko, Andrej, predseda NR SR (2018-05-10):
S reakciou na faktické pán poslanec Beblavý.
Halgašová, Jarmila, poslankyňa NR SR (2020-05-19):
Ďakujem veľmi pekne. Chcem sa poďakovať pani poslankyni, kolegyni Zemanovej za vystúpenie a chcem zdôrazniť, že Najvyšší kontrolný úrad robí naozaj veľmi dôležité činnosti, len mňa skôr zaujímajú následne riešenia týchto zistení. Pokiaľ som si sama mohla na vlastnej koži preveriť, tak Najvyšší kontrolný úrad dal podnet na Generálnu prokuratúru v súvislosti so zisteniami na Pôdohospodárskej platobnej agentúre, avšak Generálna prokuratúra na moju otázku podľa infozákona nekonala, a to výlučne len z dôvodu, že nemala jasné a presné informácie z Najvyššieho kontrolného úradu. A keď som sa opýtala, že prečo si nedožiadala tieto doplňujúce informácie, tak Generálna prokuratúra sa vyjadrila, že ona na toto nemá oprávnenie, nie je to povinná. Čiže to je ako z môjho pohľadu absurdné, čiže toto by som chcela dať do pozornosti. Ďakujem pekne.
Laššáková, Jana, podpredsedníčka NR SR (2014-11-10):
Pán poslanec Blaha.
Fecko, Martin, poslanec NR SR (2016-06-17):
Nie, ja to musím, vážení, zdôvodniť, lebo nehnevajte sa, hoci je to, doslova je to, neni to nejaký marginálny problém proste, ale keď sa do toho dostanete, potom zistíte, že ako ma štát ochraňuje. Štát, ty by si mal byť ten predvídateľ tých sporov medzi ľuďmi, aké môžu vzniknúť. Ty by si mal byť ten predvídavý štát, ktorý chráni ľudí. Keď už sa ti niečo stane, potom už darmo budeš nariekať, že moje decko je mŕtve, moje decko má odkúsanú ruku, vážení. Už to bude darmo. Tak máme proste, budete sa súdiť, áno, ešte 50 rokov sa budete súdiť, aj tak zomriete a nič z toho. Takže, vážení, pokiaľ by sme takýmto spôsobom už preventívne pôsobili v území cez samosprávy, myslím si, že by sme tento život ľudí na našom území zjednodušili a urobili, že sú bezpečné, že môžu žiť na Slovensku bezpečne. Takže ja si za týmto budem stáť až do konca môjho pôsobenia v Národnej rade. Takže je iba na vás, ako, čo bude hovoriť vaše svedomie. Ďakujem pekne.
Bugár, Béla, podpredseda NR SR (2017-04-05):
Ďakujem pekne, otváram všeobecnú rozpravu a pýtam sa, kto sa hlási do rozpravy ústne, okrem, samozrejme, pána navrhovateľa. Prosím technikov. Do rozpravy. Tak pán poslanec Beluský, predtým ešte, samozrejme, pán poslanec Uhrík žiadal o slovo, takže končím možnosť sa prihlásiť ústne do rozpravy. Pán navrhovateľ, nech sa páči, máte slovo.
Paška, Pavol, predseda NR SR (2013-01-30):
Vyhlasujem rozpravu za skončenú. Pán minister, chcete zaujať stanovisko? (Reakcia navrhovateľa.)
Jurík, Beáta, poslankyňa NR SR (2023-12-19):
Ďakujem pekne. David, ďakujem za tvoj príspevok v rozprave. Úplne súhlasím s tým, čo si povedal a čo nám teda potvrdzujú aj príklady, o ktorých sme sa bavili aj dnes doobeda a síce, že vôbec nie je dôležité, pod aké ministerstvo ten šport zaradíme, či to bude šport a kultúra, verejné zdravie alebo dokonca vnútro, ako je to napríklad v Nemecku, ani priradiť šport ku cestovnému ruchu nič nezlepší. Dôležité je, koľko a hlavne ako do športu investujeme a hlavne teda, akú máme víziu a plán pre ten šport. A teda investícia do nového ministerstva a všetkých tých pridružených entít míňa ten cieľ. Najmä čo sa týka detí a dostupnosti športu, pre ne, bolo tu už spomínané niekoľkokrát, odtrhnutím športu od školstva ten prístup vôbec nezlepšíme, práve naopak. A keď teda hovorím investícia do športu, je to preto, že šport skutočne je investíciou a my si toto musíme uvedomiť. Je to investícia, ktorá sa nám v budúcnosti vráti. Nielen keď sa budeme opäť môcť tešiť z generácie Lašákovcov, Bondrovcov, Hossovcov či Slafkovských, ale aj keď budú všetky deti bez rozdielov vedené k športu a zdravému životnému štýlu. Ďakujem.
P. Paška, predseda NR SR: (2009-12-01):
(Hlasovanie.) 134 prítomných, 128 za, 1 proti, 5 sa zdržali. Konštatujem, že sme návrh pridelili výborom a určili lehotu na prerokovanie. Odhlasovali sme, dámy a páni, všetky prerokované body programu. Pán poslanec Novotný.
Pollák, Peter, poslanec NR SR (2012-09-25):
Ďakujem za slovo, pani predsedajúca. Veď to, Lucia, že dva roky ste pripravovali dokumenty, ktoré, alebo nejaké politiky, ktoré ste neuviedli do praxe. Ja viem, že tá príprava trvá nejaké obdobie, ale neboli ste schopní v podstate ani presadiť vo vlastnej vláde materiály, o ktorých si myslíš, že sú správne. Ja pozývam, tak ako som už povedal, všetkých tých, ktorým leží na srdci zodpovedné, spravodlivé riešenie rómskej problematiky, aj teba, aby sme si sadli, aby sme o tom rozprávali. A nakoniec aj ty, aj ja mám zákonodarnú moc a aj ostatní, ktorí chcú riešiť tento problém a záleží im na tom, tak poďme si sadnúť, odhoďme politické tričká a poďme si sadnúť a povedzme, ako budeme riešiť tento problém, ktorý nás všetkých trápi, lebo aj vy predkladáte nejaké zákony, aj SDKÚ predkladá nejaké zákony, aj my budeme predkladať nejaké zákony, aj SMER bude predkladať nejaké zákony a možno sa odhodlá aj Most, aj KDH. Sadnime si a povedzme, že čo ideme robiť naprieč politickým spektrom, a urobme niečo. Ja len hovorím, že nevyužívajme, nezneužívajme túto tému nato, aby sme získali priazeň voličov. A ja nechcem veľa, ja chcem len spravodlivé riešenie tejto problematiky. A ja si vážim kohokoľvek v tomto parlamente, ktorého trápi táto problematika, ktorý chce s touto problematikou konečne niečo urobiť.
Laššáková, Jana, podpredsedníčka NR SR (2012-09-19):
Žiada si záverečné slovo spravodajca? Nie, prerušujem rokovanie o tomto bode programu. Ďakujem, pán minister. Pokračujeme v prerušenej rozprave v prvom čítaní o vládnom návrhu zákona o úhrade za služby verejnosti, poskytované Rozhlasom a televíziou Slovenska, tlač 191. Prosím pána ministra kultúry Mareka Maďariča, aby zaujal miesto určené pre navrhovateľov a spravodajkyňu z výboru pre kultúru a médiá, poslankyňu Vieru Mazúrovú, aby zaujala miesto určené pre spravodajcov. Dávam slovo ústne prihlásenej rečníčke do rozpravy, pani poslankyni Magde Vášáryovej a pripraví sa pán poslanec Abrhan. Počkáme chvíľku, pani poslankyňa, aby ste sa vydýchali, a ste v sále, keď som vás vyzvala, takže. Nech sa páči, pani poslankyňa. (Rokovanie o vládnom návrhu zákona o úhrade za služby verejnosti poskytované Rozhlasom a televíziou Slovenska a o zmene a doplnení niektorých zákonov , tlač 191.)
Kollár, Boris, predseda NR SR (2021-05-27):
Ďakujem. Pán poslanec Viskupič.
Hort, Milan, podpredseda NR SR (2011-11-30):
Reagovať teraz na faktické poznámky bude pán poslanec Galko. Nech sa páči.
Sárközy, Irén, poslankyňa NR SR (2018-12-06):
Pán predsedajúci, hlasovali sme o bodoch zo spoločnej správy. Teraz môžeme pristúpiť k hlasovaniu o jedinom podanom pozmeňujúcom návrhu, ktorý podal pán poslanec Baláž.
Senko, Ján, poslanec NR SR (2017-06-14):
Pán predsedajúci, navrhujem, aby sme o tomto návrhu zákona hlasovali teraz o jedenástej.
Hrnčiar, Andrej, podpredseda NR SR (2019-09-24):
Poprosím vás, páni poslanci, upokojte sa!
Laššáková, Ľubica, poslankyňa NR SR (2020-07-09):
Ďakujem pekne za slovo, pán predsedajúci. V prvom rade musím povedať, že ma trochu prekvapilo, že k tejto téme, ktorá sa týka výsostne žien, z ôsmich faktických poznámok, ak som dobre rátala, som sama, ktorá sa ozvala, a dovoľte, aby som vám povedala k tomuto teda ako žena, mama, stará mama, svoj názor. V našich nemocniciach a v rukách sociálnych pracovníkov sa nachádzajú deti, ktoré týrajú vlastní rodičia. Vlastní rodičia im ubližujú, pretože ich vlastne už pri narodení nikto nechcel. Pýtam sa, aké majú takéto deti pred sebou život. Ja by som sa možno skôr zamerala na zákony, ktoré urýchlia adopciu detí pre bezdetné páry, ktoré by ich milovali celý život a chcú tie deti. Takže takýto návrh zákona ja, bohužiaľ, v tejto podobe, ako je predložený, nepodporím. Ďakujem.
Kondrót, Maroš, poslanec NR SR (2013-06-28):
Pán predseda, v rozprave nevystúpil žiaden poslanec, nebol podaný žiaden pozmeňujúci návrh. Dajte preto, prosím, hlasovať o uznesení Národnej rady Slovenskej republiky, ktoré tvorí prílohu spoločnej správy a v ktorom Národná rada Slovenskej republiky podľa § 34 ods. 5 zákona č. 92/1991 Zb. o podmienkach prevodu majetku štátu na iné osoby v znení neskorších predpisov schvaľuje ročnú účtovnú závierku Fondu národného majetku Slovenskej republiky za rok 2012.
Ledecký, Vladimír, poslanec NR SR (2024-01-10):
Ďakujem za slovo. Tak pán kolega tu niekoľkokrát spomenul, že potrebujeme relevantné informácie, ktoré, ktoré neodstávame. Ale ak sa pozrieme do obdobia, keď SMER vládol, a ako riešili túto problematiku, je čistá irónia používať a odvolávať sa na tieto argumenty, lebo napríklad taký argument, že nám treba zavádzať alternatívne tresty, lebo máme preplnené väznice, ako, ako im na tom záležalo, keď vládli, tak paradoxne za vlád SMER-u sa rozkradol aj systém monitorovacích náramkov. Elektrické monitorovacie náramky mali štátu ušetriť peniaze za pobyt odsúdených vo väzbe a štátni kontrolóri pri opakovanej kontrole však zistili zlyhania v rezorte spravodlivosti, suma za monitorovací systém, ktorá sa zneužila, presiahla 50 miliónov eur. V roku 2016 sme boli na úrovni 38 osôb, ktoré využívali tieto monitorovacie systémy, a vynaložilo sa na to 27 miliónov na vybudovanie informačného systému, ktorý mal umožniť štátu monitorovať v jednom čase, v priestore asi dvetisíc odsúdených alebo obvinených osôb. Tento projekt je ukážkovým príkladom absolútne zle manažérsky riadeného projektu. Je to projekt, kde zlyhali všetky vnútorné kontrolné systémy. Toto konštatoval predseda NKÚ. Zariadenia, ktoré mali súžiť na monitoring odsúdených osôb, ktoré sa obstarávali v roku 2014, ´15, ´16, ich dodávateľ prestal technologicky podporovať a stali sa nepoužiteľné. Zaujímavé je, že celková škoda je viac ako 52 miliónov a presne za toľko sa dá postaviť nová väznica. Takže takýto prístup v minulosti ste k tomu mali a naraz ste otočili kartu, keď sa jedná o vašich ľudí. (Potlesk.)
Lipšic, Daniel, poslanec NR SR (2015-05-20):
Však on to povedal, netreba sa ho pýtať. Veď to teraz povedal.
B. Bugár, podpredseda NR SR: (2005-06-28):
P. Bódy, poslanec: Ďakujem za slovo, pán predsedajúci. Vážený pán minister, vyjadrili ste sa, že každá sociálna reforma má svojich víťazov a svojich porazených. Dokonca by som mohol povedať, že sociálne reformy, o ktorých vy hovoríte, prinášajú aj obete. Jedinou obeťou zlej, pravicovej sociálnej reformy môže byť len sama pravicová vláda, ktorá si myslí, že reformy môžu prinášať aj obete. Dôkazom toho je aj sila preferencií ľavicových strán. Ak hovoríme o adresnosti, ktorý bol cieľom sociálnych reforiem, potom sa pri vašich reformách tohto cieľa minula. 56 druhov sociálnych dávok zo zákona č. 5/2004 o službách zamestnanosti, zo zákona 461/2003 o sociálnom poistení a ďalších peňažných príspevkov vyplývajúcich zo zákona 195/1998 o sociálnej pomoci zneprehľadňuje a zaťažuje prístup sociálnej pomoci s motiváciou a motiváciami pracovať. Pri reformách, ktoré ste predstavili a presadili, je lacná práca drahá. A v rámci týchto reforiem sa v tomto spoločenstve pracovať neoplatí. Ďakujem za pozornosť.
Shahzad, Silvia, poslankyňa NR SR (2018-10-23):
Pán predsedajúci, dajte, prosím, hlasovať o návrhu zákona ako o celku.
O. Nachtmannová, poslankyňa: (2009-12-01):
Pán predseda, prosím, dajte hlasovať o týchto bodoch spoločne.
Mierna, Anna, poslankyňa NR SR (2021-12-09):
Ďakujem pekne, pán predsedajúci, je to tlač 808. (Prerušenie vystúpenia predsedajúcim.)
R. Fico, predseda vlády SR: (2008-04-03):
V tomto stanovisku ústavnoprávneho výboru, ktorého ste podpredsedom, sa jednoznačne konštatuje, že neexistuje povinnosť odpovedať na písomné otázky, na ktoré neodpoviem v 15-minútovom limite. To sa týka aj poslancov Národnej rady, ak neodpovedia na otázky v tom zostávajúcom limite do 1 hodiny. Takáto prax bola dodržiavaná aj za vašej vlády, preto nechápem, prečo táto otázka je kladená vláde Slovenskej republiky, ktorá tu dnes pôsobí. Ibaže by som odpovedal v rámci 15 minút, pán poslanec, spôsobom – nemám dostatok informácií, potrebujem čas si to overiť. V takomto prípade by som vám zaslal písomnú odpoveď, aby som naplnil dikciu príslušného paragrafu, na ktorý sa pýtate. Ja verím, že z vašej strany, pán poslanec, to nebol taký, by som povedal, zlý úmysel, že možno to bolo iba nepovšimnutie si toho, že ústavnoprávny výbor o tejto otázke už veľakrát rokoval a má takéto stanovisko, čiže postupujeme plne v súlade s rokovacím poriadkom Národnej rady. Je to však typický príklad, použijem taký silnejší výraz možno teraz, farizejstva, ktoré sa často objavuje vo vyjadreniach a vo vystúpeniach poslancov, ktorí donedávna pôsobili ako poslanci vládnej koalície alebo celkovo je to taký podobný príklad farizejstva, na ktorý často musíme poukazovať. Napríklad vláda Slovenskej republiky a ja osobne som bol kritizovaný aj vašimi predstaviteľmi, že som niečo povedal na adresu Juraja Jánošíka, a pritom váš pán predseda, keď bol predsedom vlády, sedel osem rokov na úrade vlády a tam, kde sedí, v kancelárii má obrovský obraz Jánošíka s jedenástimi zbojníkmi. Osem rokov sedel pod týmto obrazom a akosi si ho nevšimol, ale teraz my sme zlí, keď sme túto otázku otvorili. (Potlesk.) Je farizejské, pán poslanec, ak vy nás teraz vydierate napríklad tým, že treba vypustiť z návrhu tlačového zákona § 6, ktorý sa dotýka ukladania pokút ministerstvom kultúry. Ale však vy ste ho tam mali osem rokov a mohli ste ukladať niekoľkomiliónové pokuty a vtedy to bolo v poriadku. Ale teraz, keď my to ideme zmeniť, ideme pokuty znížiť, tak je to predmet vydierania. Vy ste zrazu kritizovali pani ministerku Tomanovú, keď si poslala auto na služobnú cestu, ale to, že pán Mikloš, pán Dzurinda, pani Radičová sa vyvážali na dovolenky, používali služobné autá, to bolo vtedy všetko v poriadku. Vtedy sa to mohlo, lebo to bolo v súlade so zákonom. My to už, samozrejme, robiť nemôžeme. Keď som ja odišiel na pár minút z tejto miestnosti pri odvolávaní predsedu vlády, všetci ste kričali, že tu musím sedieť. Tak sa pozrite na záznam, koľko tu sedel pán predseda vlády, pán Dzurinda, keď ho odvolávali. Dohromady tu vôbec nebol. Takže, merajme trošku spravodlivo a ja nemám rád tieto prejavy farizejstva. Pán poslanec Národnej rady, máte stanovisko ústavnoprávneho výboru a prekvapuje ma trošku táto vaša otázka, lebo ako podpredseda ústavnoprávneho výboru by ste mohli vedieť o tom, o čom ústavnoprávny výbor rozhoduje. Ďakujem pekne. (Potlesk.)
Jurinová, Erika, podpredsedníčka NR SR (2013-02-12):
Ďakujem pani navrhovateľke. Na jej vystúpenie registrujem 3 faktické poznámky. Uzatváram možnosť prihlásiť sa. Nech sa páči, pán poslanec Mihál.
Nicholsonová, Lucia, podpredsedníčka NR SR (2016-06-16):
Vy ste predkladateľ, pán poslanec. Na vaše vystúpenie chcú zareagovať s faktickou poznámkou štyria poslanci. Končím možnosť prihlásiť sa s faktickou poznámkou. Pán poslanec Viskupič, nech sa páči.
Číž, Miroslav, podpredseda NR SR (2015-05-07):
Pani poslankyňa Mezenská... (Ruch v sále.) Poprosím kolegov ešte pokoj k dokončeniu faktických poznámok.
Šeliga, Juraj, podpredseda NR SR (2020-04-07):
S reakciou na faktické poznámky, pán poslanec Gyimesi, nech sa páči.
Bugár, Béla, podpredseda NR SR (2018-05-24):
Žiadny podvodník.
Schlosár, Rastislav, poslanec NR SR (2021-09-22):
V nadväznosti na to, čo povedal pán poslanec Mizík, naozaj treba si otvorene povedať, aká je tá bilancia očkovania na Slovensku. A ja poviem teraz len tie oficiálne čísla, ktoré naozaj, ako povedal už aj teraz predo mnou kolega Medvecký, tak sú len oficiálnymi číslami. Skutočnosť je niekde úplne inde a je ešte omnoho horšia. Ale keby sme sa aj opreli o tie oficiálne čísla, zoberme si takmer desaťtisíc nežiaducich účinkov, z toho viac ako tisíc závažných, takých závažných, ako sú silné alergické reakcie, pľúcna embólia, rôzne halucinácie, poškodenie nervového systému, zápaly, dokonca mozgový alebo srdcový infarkt. To je len malá ukážka toho, čo všetko môže spôsobiť podľa oficiálnych štatistík Štátneho ústavu na kontrolu liečiv, čo môže spôsobiť očkovanie. Z toho, samozrejme, tie oficiálne štyri úmrtia. To, že táto štatistika je niekde úplne inde ako tá realita, o tom nasvedčuje aj to, že zo zahraničia vieme, hovoria to experti, že len desať percent, reálne iba desať percent tých nežiaducich účinkov je reálne hlásených, teda skutočnosť je niekde úplne inde a naozaj tá vakcinácia ako taká, tie účinky sú mnohokrát zatajované, zamlčiavané alebo sa pripisujú čomukoľvek inému len nie očkovaniu. Tak ako kedysi sa, alebo teda prednedávnom sa všetko, každá respiračná choroba, všetko sa pripisovalo COVID-u, tak teraz sa vlastne všetky tie účinky váľajú na niečo iné. Všetky tie úmrtia sa dávajú na vrub niečo iné, ale nepovie sa, že to je v skutočnosti spôsobené očkovaním.
Figeľ, Ján, podpredseda NR SR (2015-11-13):
Nech sa páči, Jozef Viskupič.
Kuffa, Štefan, poslanec NR SR (2015-06-16):
Ďakujem za slovo. Izolovanosť postihnutých ľudí môže byť naozaj neraz veľmi bolestivou. To, že mnohí možno architekti alebo projektanti neabsolvovali tie kurzy, no myslím si, že aj na Slovensku máme veľmi málo bezbariérových stavieb, ktoré slúžia pre verejné účely. Neviem si to celkom predstaviť. Však samozrejme, aj dnes, aj môžu byť aj domy bezbariérovo ako stavané, tam ja zas by som nejakú tú povinnosť tam nedával, ale tam, kde sú telesne postihnutí ľudia, tak je to veľmi, veľmi dôležité. To, aby taký dobrý kvalitný bezbariérový dom bol postavený, tak vždycky musí byť komunikácia medzi tým investorom, samotným zhotovovateľom stavby a samotným tým projektantom. Zavádzať tú povinnosť absolvovania tých kurzov, myslím si, že by nemusela byť, lebo keď tá aktívna komunikácia funguje medzi týmito troma zúčastnenými, dá sa to veľmi dobre, mnohé muchy a tie detaily vychytať. Ak tá komunikácia viazne, samozrejme aj pri samotnej realizácii tej stavby alebo už aj pri samotnom návrhu tej stavby môže to byť obrovský problém. Možno taký vozičkár potrebuje priestor mať teda otvory v tej budove minimálne od tých 90 centimetrov, aby prešla mobilná posteľ, tak tá minimálna hranica je kdesi možno okolo tých 110 centimetrov. A ak ten projektant o tom nevie, no tak navrhuje štandardné možno dvere a toto sú veľakrát mnohé chyby. Pritom nezabúda možno, aby vedľa schodišťa bola možno nejaká nábehová rampa alebo proste pre vozíčkarov a pre týchto imobilných, ale veľakrát možno sa práve sekne v tých detailoch, ktoré tam sú. Ale hovorím, myslím si, že tá komunikácia, ktorá je medzi zhotoviteľom, investorom a samotným projektantom, keď funguje, tak je to... (Prerušenie vystúpenia časomerom.)
Glváč, Martin, podpredseda NR SR (2019-04-05):
Ďakujem. S faktickými poznámkami štyria poslanci, končím možnosť prihlásiť sa. Pani poslankyňa Zemanová, nech sa páči.
Kollár, Boris, predseda NR SR (2021-11-24):
My sa tak doberáme, pani ministerka, pri všetkej úcte. Oni všetci už o tom vedia, vy nie, lebo tu s nami nesedíte, ale... (Povedané so smiechom a smiech v sále.)
Laurenčík, Milan, podpredseda NR SR (2021-03-17):
Ďakujem. Na vaše vystúpenie evidujem jednu faktickú poznámku. Uzatváram možnosť prihlásiť sa. Nech sa páči, pán podpredseda Juraj Blanár.
Laššáková, Jana, podpredsedníčka NR SR (2013-10-24):
Pán poslanec Blaha, nech sa páči.
Laurenčík, Milan, podpredseda NR SR (2020-09-24):
Ďakujem. Ďalšia otázka je od pani poslankyni Moniky Kozelovej. Vidím ju v sále a je na podpredsedníčku vlády a ministerku investícií, regionálneho rozvoja a informatizácie Slovenskej republiky Veroniku Remišovú, ktorú zastupuje pán podpredseda Heger, a znie: „Vzhľadom k situácii v kultúre je možné sanovať zriadenú i nezriadenú kultúru z peňazí Európskej únie? Chceme rozvíjať cestovný ruch, ten potrebuje kultúrne pamiatky. Vieme ich sanovať z týchto peňazí?“ Nech sa páči, pán podpredseda.
Jurinová, Erika, podpredsedníčka NR SR (2014-11-08):
Pán poslanec Bagačka.
Kotleba, Marek, poslanec NR SR (2021-10-19):
Ďakujem za slovo. Ak ide už o tento systém, tak, a nie je na tom nič tajné, tak potom podľa mňa mala by byť o tom nejaká taká hlbšia diskusia, pretože verejnosť, keď si prečítala z ministerstva tie stránky, možno všetkému nerozumela, ak sú laici, ale mala by byť o tom diskusia, treba sa o tom porozprávať. Ak to nie je nič tajné, tak podľa mňa malo by sa to prebrať aj na branno-bezpečnostnom výbore a ujasniť si tam niektoré veci, že o čo tam konkrétne ide. Ďakujem pekne.
Štefanec, Ivan, poslanec NR SR (2014-06-27):
Ďakujem pekne, pán podpredseda. Kolegyne, kolegovia, dovoľte mi, aby som uviedol návrh zákona o správnych poplatkoch, je to návrh zákona č. 145/1995 Z. z. v znení neskorších predpisov. V tomto návrhu zákona navrhujem znížiť registračné poplatky na nové a ojazdené autá na pôvodnú úroveň, na akej boli pred znížením, to je 33 eur za každé vozidlo a 1,5 eura za prvé a ďalšie vozidlo pre držiteľov preukazu zdravotne ťažko postihnutých. Dôvodom je skutočnosť, že nenaplnili sa očakávania zo zvýšenia poplatkov v štátnej kase, práve naopak, za minulý rok sme boli svedkom zníženia predaja v počte nových predaných áut na Slovensku, teda výrazne to oslabilo takisto trh s autami. Poškodilo to ľuďom a tak, ako sa dalo očakávať, zvýšené poplatky, tak ako zvýšené dane spravidla nenapĺňajú očakávanie, preto je načase, aby tá konsolidácia verejných financií sa začala robiť poctivo a predovšetkým na strane výdavkov štátneho rozpočtu, a nie na strane príjmov, teda aby sa neprenášala tá ťarcha na občanov. Zníženie poplatkov za registráciu nových a ojazdených áut je jedným teda z návrhov zákonov, ktorým sa usilujeme zmeniť spôsob konsolidácie súčasnej vlády. Ďakujem pekne.
Paška, Pavol, predseda NR SR (2012-05-04):
Pán poslanec, nech sa páči, reakcia.
A. Belousovová, podpredsedníčka NR SR: (2008-06-17):
Pán poslanec Jarjabek.
Pročko, Jozef, poslanec NR SR (2024-01-11):
Ja sa... ja mám procedurálny návrh, ja mám procedurálny návrh, ktorý zdôvodňujem. Nie faktickú. Čo vy tu rozprávate? Vy ani neviete, o čom, bože, Blaha, vy ste... (Prerušenie vystúpenia predsedajúcim.)
Blanár, Juraj, podpredseda NR SR (2022-02-02):
Teraz vystúpi v rozprave pán poslanec Martin Fecko, nech sa páči.
Kuffa, Filip, poslanec NR SR (2021-03-30):
Ja len, taká krátka poznámka na margo toho zadržiavania vody v krajine. V podstate to bude mať aj za následok to, že tá krajina, tá miestna klíma s vplyvnom tej zadržanej vody aj ochladí. Čiže naozaj, to je pozitívny prínos a treba sa na to zamerať, aby to zadržiavanie vody na Slovensku sa podporilo. Vďaka.
Grendel, Gábor, podpredseda NR SR (2022-11-08):
Prezentujme sa a hlasujme. (Hlasovanie.) Prítomných 140 poslancov, za 139, proti nikto, nezdržal sa nikto, nehlasoval 1 poslanec. Konštatujem, že sme tento návrh schválili.
P. Hrušovský, predseda NR SR: (2003-12-12):
(Hlasovanie.) 147 prítomných, 118 za, 2 proti, 27 sa zdržalo. Návrh sme schválili.
Pčolinský, Peter, podpredseda NR SR (2022-12-05):
Hlási sa niekto do rozpravy ústne? Dvaja páni poslanci. Uzatváram možnosť prihlásiť sa. Prvý vystupujúci pán poslanec Kočiš.
S. Janiš, poslanec: (2003-10-22):
Ja som po prečítaní návrhu tohto zákona mal dojem, že táto novela nie moc šťastne rieši tieto problémy samosprávy, a preto v druhom čítaní v spolupráci s predkladateľom aj v spolupráci s gestorským výborom si dovolím komunikovať a zjednodušiť komplikované úpravy, administratívne náročné úpravy tak, aby tu nedochádzalo k rôznym výkladom a aby to nemalo administratívne nároky na samosprávy. Pán spravodajca, nečítal si, či aj hospodársky výbor  bude prerokúvať tento zákon. Ak ho nebude prerokúvať, tak dávam návrh vzhľadom na to... (Hlasy z pléna.) Áno, tak potom nič. Ďakujem, pán predsedajúci.
Švejna, Ivan, poslanec NR SR (2013-11-29):
Ďakujem. Súhlasím, v tom zákone je veľa dobrých vecí. Nikto to nepovedal, ale my sme opozícia, tak musíme kritizovať to, čo sa nám najviac nepáči, hej? Takže ťažko, ťažko aj opačne, keby to bolo, tak asi by sme nehovorili chválospevy, ale dôležitú vec, je k tomu vystúpeniu. Ja ešte pochopím, že dobre, keď povieme, že niekto päť rokov nevykazuje stratu, aj keď hovorím, nesúhlasím s tým, ale ešte raz, to, čo som povedal vo svojom vystúpení, predsa my demotivujeme nových ľudí otvárať si eseročky, podnikať. Pretože jednoducho im zvyšujeme náklady na to podnikanie a podľa mňa to je logické vysvetlenie a ja si myslím, že neviem, prečo to, prečo sa to nechápe aj tak, že čo som povedal. No a prikazovať, teraz trošku ironicky poviem, že prikazovať, mať určitý zisk, hej, jednoducho je to isté, ako prikazovať niekomu mať priemernú mzdu, hej, že musíš mať priemernú mzdu. Jednoducho proste podnikanie, podnikanie je stále na hojdačke, proste je to húsenková dráha. Ja samozrejme viem, že tí, ktorí sú úspešní, tak proste už možno hrajú inú ligu, ale gro tých podnikateľov jednoducho žije tak, jak žije a buďme radi, že na tých malých dedinách jednoducho dávajú aspoň tú prácu, buďme radi, že si prenajímajú od ďalšieho podnikateľa nejaké priestory, buďme radi, že zaplatia účtovníčku, buďme radi, že od ďalšieho podnikateľa kúpia nejaký výrobný prostriedok, ktorý si odpisujú. No však taký je život, však na tom nie je nič zlého. Ešte raz, to, že sú v účtovnej strate podniky, jednoducho to je typický charakter trhovej ekonomiky. Bodka.
Mikloško, Jozef, poslanec NR SR (2014-09-17):
Ďakujem, pán poslanec Jarjabek, plne uznávam tvoju námietku. Len ja na rozdiel možno od teba som si tých 373 strán naozaj prečítal, tak ma oči bolia, že až a ja v podstate s tou správou súhlasím a budem za ňu hlasovať. Čiže v tomto smere neviem o inej možnosti tu v parlamente sa pozhovárať na tému kultúrnosti televízie, o našej kultúre a tak ďalej. Neviem o inej možnosti, ako by bola táto možnosť dnes, keď opozícia navrhne, kto iný by to navrhoval, na začiatku každej schôdze desať, dvadsať nových bodov, o ktorom by sa malo rokovať, v živote ešte nič neprešlo. Čiže, samozrejme, rád by som si podebatoval o televízii, o problémoch okolo kultúry, ale nie je kde, nebylo vo čem. Skôr by som čakal, že ty ako predseda pre kultúru budeš mať zásadný prejav, tak ako poslanec Číž niekedy tu zásadne povie, ale ty mlčíš, nič nepovíš. Čiže, také ťuk, ťuk, no čo proti tomu? Predseda pre kultúru, dúfam, že najbližšie pôjdeme na nejaký poslanecký prieskum spolu a potom si to rozdáme. Dobre? Ďakujem pekne.
Podmanický, Ján, poslanec NR SR (2014-09-10):
Ďakujem za slovo. Oznamujem členom výboru pre sociálne veci, že schôdza výboru sa uskutoční dnes o 13.30 hod. v rokovacej miestnosti výboru.
Kočiš, Eduard, poslanec NR SR (2021-11-03):
Ďakujem pekne za slovo, pán predsedajúci. Pán kolega, tak ako si vo svojej rozprave poznamenal, súkromné vlastníctvo je pre predkladateľov tejto novely zákona úplný bagateľ a bagatelizujú ho do takej miery, že to je až neúnosné. Ľudia na vidieku, ktorých sa tento zákon bude bezprostredne týkať, vás pri týchto vašich odborných stretnutiach alebo sedeniach, na ktorých sa zúčastnil či už Budaj, alebo Smatana, týchto ľudí hnali. Hnali a vyhnali takým spôsobom, že by sa za to nemuseli hanbiť ani počas Francúzskej revolúcie. Kalamita sa ťažiť nesmie na Slovensku. To je taký úžasný fenomén. V Českej republike sa ťažiť môže. Ale, vážené kolegyne, vážení kolegovia, kalamitné drevo sa ťažiť aj ekologickým spôsobom, napríklad koňmi, nemusíme tam používať ťažké mechanizmy, či už to bude v treťom, štvrtom alebo piatom stupni ochrany. Všetko sa dá, keď sa chce. Ale v tomto prípade sa nedá. Aktivisti, ekoteroristi a blázni z mimovládok a mimovládnych organizácií, ktorí nedokážu naozaj rozoznať buk od duba, jelšu od hrabu či jedľu od borovice, nám idú tuná predkladať novelu zákona, ktorá bude mať totálny devastačný a likvidačný charakter na život ľudí na vidieku. Všetci ľudia na vidieku sa podľa ministerstva životného prostredia a ekoteroristických organizácií, ktorých hovorcom sa ministerstvo stalo, podľa všetkého nieže mýlia, ale oni tomu nerozumejú. Jediný, kto tomu rozumie, je ministerstvo životného prostredia. Čiže ja sa pýtam, niekde je asi veľká chyba. Ministerstvo rozumie všetkému a ľudia, ktorí celý život žijú na vidieku, nerozumejú ničomu. Čiže ministerstvo musí presvedčiť ľudí, že v podstate sa nemýlia. Ministerstvo chce pomáhať, ľudia pomoc odmietajú, ľudia pomoci nerozumejú. Ak máme čerpať európske peniaze na takéto hlúposti, tak radšej ich nečerpať vôbec.
Glváč, Martin, podpredseda NR SR (2019-05-09):
S faktickými poznámkami traja poslanci. Končím možnosť nahlásiť sa. Pán poslanec Petrák, nech sa páči.
Zmajkovičová, Renáta, podpredsedníčka NR SR (2013-05-29):
V rozprave vystúpi pán poslanec Fronc. Nech sa páči, máte slovo.